
1 η ΠΑΝΕΛΛΑΔΙΚΗ 


ΑΠΕΡΓΙΑΓ 
τν κλή ΣΕ Όλο Το ΔΗΜΟΣΙΟ] 


πῇ. Μαβίλη, 8.10πμ Μαζί ψε τα Νοσοκομεία 


- ΠΑΝΝΑΝΙΑ, ΚΡΙΣΗ, ΦΤΑΧΕΙΑ 


Δώστε εφῖά 
για τις αΝάγΚεςΣ μᾶς 
ΜΕ“ - 


»Κροκοηοιήσες » Όχι Ιδιωπκφαφιάσεις 
18 Ανοιχτή Συνέβευση [.  - σον ἂν ο της ππτι 

ΟΚΤΠΒΡΗ Ἱριονόν Ἰ 1Πμ (κωργώνοι 2η οτι. πως πα ΗΜΕΠΜΠΤΙ 
Ἰ. ΙΙΣΙΝΤΟΝΙΣΜΟΣ ΕΡΓΑΤΙΚΗΣ ΑΝΤΙΣΤΑΣΗΣ κα η 


7/10, Το µεγαπειώδες αντιφασιστικο συΠΠαΠΠτΗΡΙΟ στο ΕΦεῖεΙο 


ΕΓΚΛΗΜΑΤΙΚΗ 
ΟΡΓΑΝΩΣΗ 
Η ΧΡΥΣΗ ΑΥΓΗ:! 


ΙΣΟΒΙΑ ΣΤΟΥΣ 
ΦΟΝΙΑΔΕΣ ΤΟΥ 
ΠΑΥΛΟΥ ΦΥΣΣΑ 


ΠΟΤΕ ΞΑΝΑ 
ΦΑΣΙΣΜΟΣ 


υτοί ήταν και είναι τρεις στόχοι του αν- 
τιφασιστικού κινήματος που µε την 
ιστορική απόφαση του δικαστήριου 


στις 7 Οκτώβρη το κίνηµα κάνει ένα άλµα για 
να κερδίσει και τους τρεις. 


Ένα άλµα που έγινε εφικτό γιατί η µάχη 
ενάντια στους νεοναζί της Χρυσής Αυγής έγι- 
νε υπόθεση του κόσμου που παλεύει για τις 
δουλειές του, για τα σχολεία και τις σχολές 
του, για να µην σκοτώνεται σε καταστροφικές 
πλημμύρες και πυρκαγιές, για να µην χάνον- 
ται οι πρόσφυγες και οἱ μετανάστες στα νερά 
του Αιγαίου, στους φράχτες του Έβρου και 
στις Μόριες. 

Αυτή είναι η δύναμη που πλημμύρισε τους 
δρόμους έξω από το Εφετείο στην Αθήνα και 
σε πολλές άλλες πόλεις πανελλαδικά και έβα- 
λε τη σφραγίδα της στην απόφαση του δικα- 
στήριου. Είναι η ίδια δύναμη που ξεσήκωσε 
αντιφασιστικά συλλαλητήρια όταν δολοφονή- 
θηκε ο Σαχζάτ Λουκμάν στα Πετράλωνα και 
ακόµα πιο δυνατά όταν δολοφονήθηκε ο Παύ- 
λος Φύσσας στο Κερατσίνι. 

Αυτή η δύναμη δεν βγήκε από το κεφάλι 
του Δία ούτε γεννήθηκε ξαφνικά. Είναι καρ- 
πός αγώνων που χρειάστηκε να δώσουμε για 
πολλά χρόνια και να κλιµακώσουμε µετά τις 
εκλογές του 2012 όταν η Χρυσή Αυγή µπήκε 
στη Βουλή. Είναι επιτυχία για την ΚΕΕΡΦΑ 
που έδωσετις δυνάμεις της ήδη από το 2009. 

Είναι αποτέλεσµα επιλογών που βοήθησαν 
ώστε οι λίγοι να γίνουν πολλοί, να κερδηθεί η 
µάχη στους χώρους δουλειάς και στις Υδίτο- 
γιές, στα σχολεία και στις σχολές, σε όλο το 
φάσμα της Αριστεράς, να γίνει το αντιφασι- 
στικό κίνηµα δύναμη ακαταµάχητη. 


Συνέχεια στη σελίδα 4 

πλημμύρισαν από νωρίς το πρωί τη λεωφόρο Αλε- 
ξάνδρας σε ένα ανεπανάληπτο αντιφασιστικό συλ- 
λαλητήριο, ένα από τα μεγαλύτερα όλων των εποχών. 

Δεκάδες σωματεία, συνδικάτα και ομοσπονδίες, καταλή- 
Ψεις σχολείων, φοιτητικοί σύλλογοι, αντιρατσιστικές και 
αντιφασιστικές οργανώσεις, ΛΟΑΤΙΚΙΗ- και γυναικείες συλ- 
λογικότητες, σύνδεσμοι φιλάθλων, πρωτοβουλίες καλλιτε- 
χνών, κόµµατα και οργανώσεις από όλο το φάσμα της Αρι- 
στεράς, οργανώσεις του αναρχικού και αντιεξουσιαστικού 
χώρου, κοινότητες μεταναστών και πρόσφυγες, η ΚΕΕΡ- 
ΦΑ, το ΠΑΜΕ και χιλιάδες απλός κόσμος βροντοφώναξαν 
έξω από το Εφετείο “Οι ναζί στη φυλακή!”, σε µια διαδή- 
λωση που όσο έφτανε το µάτι από τις δυο πλευρές της λ. 
Αλεξάνδρας δεν είχε τέλος. 

Αν και χιλιάδες εργαζόµενοι και εργαζόµενες αξιοποί- 
ησαν την πανεργατική αντιφασιστική στάση εργασίας στις 
11πμ για να κατέβουν, ο σταθµός των Αμπελοκήπων και το 
Εφετείο γέμιζαν ήδη πριν τις 9 το πρωί, καθώς πολλές 
ακόµα χιλιάδες είχαν πάρει άδειες από τις δουλειές τους 
για να μπορέσουν να δώσουν το παρών. Από διάφορες πε- 
ριοχές εκτός Αθήνας οργανώθηκαν και κατεβάσματα µε 
πούλμαν καθώς µέχρι και τις τελευταίες ώρες γίνονταν 
πυρετωδώς δράσεις για τη µεγάλη ηµέρα πανελλαδικά. 

Οι πρώτες εικόνες από το συγκλονιστικό συλλαλητήριο 
έκαναν αστραπιαία τον γύρο του κόσµου. Στην κεφαλή 
της πορείας που προηγήθηκε, από τους Αμπελόκηπους 
προς το Εφετείο, βρέθηκαν οἱ Αιγύπτιοι αλιεργάτες, θύμα- 
τα της δολοφονικής δράσης της Χρυσής Αυγής µαζί µε 
τους συνηγόρους τους της πολιτικής αγωγής. “ρθαμε 
στην Ελλάδα να εργαστούμε. Οι Έλληνες είναι καλοί άν- 
θρωποι, είναι εργάτες, όπως είµαστε κι εμείς. Είµαστε 
όλοι αδέρφια και φίλοι. Πιστεύω ότι η Χρυσή Αυγή θα κα- 
ταδικαστεί, και όλα θα πάνε καλά αν είµαστε όλοι μαζί”, 
χαιρέτισε ο Σαάντ Αμπού Χαμέντ, Αιγύπτιος αλιεργάτης, 
από την εξέδρα που είχαν στήσει συλλογικότητες και Φο- 
ρείς µαζί µε την ΚΕΕΡΦΑ απέναντι από το Εφετείο. Κατα- 
χειροκροτήθηκε από το πλήθος και στη συνέχεια μπήκε 
στην αίθουσα του δικαστηρίου µαζί µε τα υπόλοιπα θύμα- 


ἱ εκάδες χιλιάδες αντιφασίστριες και αντιφασίστες 

Φωτό: Στέβιος Μικαπβίδης 

Ἐν Μη 


ια αντιφασιστική λαοθάλασσα Σ 


86 δυνατό χειροκρότηµα ξέσπασε το ακροατή- 4 
ριο στη δίκη της Χρυσής Αυγής μόλις η πρό- Καταδί κη 
Σ.- του Τριμελούς Εφετείου Κακουργηµά- 
των ανακοίνωσε την ενοχή του Μιχαλολιάκου για δι- 
εύθυνση εγκληµατικής οργάνωσης. Οι πανηγυρισµοί για την ομόφωνη καταδίκη του “αρχηγού” 
αλλά και της πλειοψηφίας των κατηγορούµενων μεταφέρθηκαν αµέσως στον προαύλιο χώρο 
του Εφετείου και ενώθηκαν µε αυτούς της λαοθάλασσας που βρισκόταν απέξω. 


Για διεύθυνση εγκληµατικής οργάνωσης, εκτός από το Μιχαλολιάκο, κρίθηκαν ένοχοι και 
οι Κασιδιάρης, Λαγός, Γερμενής, Ματθαιόπουλος, Παναγιώταρος, Παππάς. Πρόκειται για 
ολόκληρο το Πολιτικό Συμβούλιο της Χρυσής Αυγής, επιβεβαιώνοντας ότι η ηγεσία της εγ- 
κληματικής οργάνωσης και του «πολιτικού κόμματος» ταυτίζονταν. 

Για ένταξη σε εγκληματική οργάνωση κρίθηκαν ένοχοι συνολικά 43 κατηγορούμενοι. Σ8 
αυτούς περιλαμβάνονται οἱ υπόλοιποι 11 πρώην βουλευτές. Επίσης, πυρηνάρχες, στελέχη 
και µέλη της ναζιστικής συµµορίας που συνδέονταν µε τη δολοφονία Φύσσα, τη δολοφονία 
Λουκμάν και τις επιθέσεις στους Αιγύπτιους ψαράδες, στο ΠΑΜΕ, στο στέκι Αντίπνοια, 
στον κοινωνικό χώρο Συνεργείο, στους μετανάστες της Ιεράπετρας και στο µπαρ Κουαν- 
τρώ. Με αυτό τον τρόπο το δικαστήριο ενέταξε στην οργανωμένη εγκληματική δράση της 
ΧΑτόσοτις τρεις συνεκδικαζόµενες υποθέσεις (Φύσσας, Αιγύπτιοι, ΠΑΜΕ), όσο και τις πε- 
ρισσότερες από αυτές που συσχετίζονταν. 

Το δικαστήριο επίσης έκρινε: Ενόχους τους 16 από τους 18 κατηγορούμενους του τάγ- 
µατος εφόδου της Νίκαιας για τη δολοφονία του Παύλου Φύσσα. Ενόχους καιτους 5 κατη- 
γορούµενους για την απόπειρα ανθρωποκτονίας κατά των Αιγύπτιων ψαράδων. Ενόχους 
και τους 5 κατηγορούμενους για την επίθεση στους συνδικαλιστές του ΠΑΜΕ, µετατρέπον- 
τας όµως την κατηγορία από απόπειρα ανθρωποκτονίας σε επικίνδυνη σωματική βλάβη για 
τρία µόλις από τα θύματα. 

Εκτός των δικηγόρων πολιτικής αγωγής και των συνηγόρων υπεράσπισης, η κυβέρνηση 
με πρόσχημα την πανδηµία απαγόρευσε την παρουσία κοινού εκτός ελάχιστων προσκε- 
Κληµένων και των πολιτικώς εναγόντων. Απέκλεισε επίσης δεκάδες δημοσιογράφους από 
εγχώρια και διεθνή Μέσα (πολλοί/ές εκτων οποίων κάλυψαν συστηματικά τη δίκη τα πεντέ- 
µισι αυτά χρόνια) συγκροτώντας µια λίστα από πενήντα μόλις άτοµα. Ούτε εξασφάλισε την 
απρόσκοπτη ενηµέρωση για την απόφαση µε το να παρέχει τα απαραίτητα τεχνικά µέσα, 
με αποτέλεσµα την υπερφόρτωση και κατάρρευση των δικτύων. 

Η προσπάθεια της αστυνομίας να διαλύσει το ιστορικό αντιφασιστικό συλλαλητήριο έγι- 
νε φανερή και µέσα στο Εφετείο µε τα δακρυγόνα να φτάνουν στους χώρους του. Η συνε- 
δρίαση συνεχίστηκε αµέσως µετά µε τη διαδικασία περί αναγνώρισης δλαφρυντικών. Την 
επόµενη ηµέρα, 8/10, ακόµη και η εισαγγελέας της έδρας, που είχε ζητήσει την αθώωση 
της ναζιστικής συμμορίας, πρότεινε την απόρριψη των περισσότερων ελαφρυντικών. Η 
διαδικασία, µέχρι το μεσημέρι της Πέμπτης, συνεχιζόταν για να φτάσουμε στις ποινές. 

Λένα Βερδέ 


τα των ταγμάτων εφόδου για να ακούσουν την απόφαση. 
Τον λόγο πήραν επίσης και µια σειρά αγωνιστές και 

αγωνίστριες, ανάμεσά τους ο Κώστας Καταραχιάς, πρό- 

εδρος του Συλλόγου Εργαζόµενων Νοσοκομείου Άγιος 


χπηρυ ΤΣΚΙΖΟΥΝ, ῃ λλαδ . 
ανξἑελλασικα 


ΣΥΛΛΌΓΟΣ Φ01ΗΤονΝ ΞΛΝΘΗΣ 


Σάββας, ο Τάκης Ζώτος, συνήγορος πολιτικής αγωγής 
στη δίκη της Χρυσής Αυγής αλλά και στη δίκη των δολο- 
φόνων του Σαχζάτ Λουκμάν, ο Παναγιώτης Καλφαγιάννης, 
πρόεδρος της ΠΟΣΠΕΡΤ, η Μαρία Καστελιώτη, φοιτήτρια 
Φιλοσοφικής, ο Τζαβέντ Ασλάµ, πρόεδρος της Πακιστανι- 
κής Κοινότητας Ελλάδας ᾿Η Ενότητα’, η Ναταλία, µαθή- 
τρια, η Αλεξάνδρα Παναγιωτακοπούλου από το δίκτυο των 
ΛΟΑΤΚΙΗ- οργανώσεων, ο Κώστας Παπαδάκης, συνήγο- 
ρος πολιτικής αγωγής των Αιγύπτιων αλιεργατών, ο Στέ- 
λιος Μιχαηλίδης, δημοσιογράφος της Εργατικής ΑλληλεΥ- 
γύης, ο Γιάννης Αναγνωσταράς, µέλος ΔΣ της ΔΟΕ. Δια- 
βάστηκαν και διεθνείς Χαιρετισμοί από τη Γερμανία, τη 
Βρετανία, την Πολωνία και αλλού. 

Η ανακοίνωση της καταδικαστικής απόφασης ακολου- 
θήθηκε από πανηγυρισμούς τόσο µέσα στην αίθουσα όσο 
και στη λαοθάλασσα απ’ έξω. Αμέσως η αστυνομία επιτέ- 
θηκε απρόκλητα στη διαδήλωση µε αύρες και δακρυγόνα. 
Πρόκειται για µια δολοφονική επίθεση, µε χημικά που 
πλήττουν το αναπνευστικό και ενώ ο κόσμος ήταν στρι- 
μωγμένος και δεν μπορούσε να αποχωρήσει. 

Ωστόσο τα µπλοκ των διαδηλωτών και διαδηλωτριών 
ξανασυγκροτήθηκαν γρήγορα και προχώρησαν σε µια πα- 
νηγυρική διαδήλωση για να γιορταστεί η απόφαση και να 
ανοίξει από τώρα η επόµενη φάση της µάχης. Το μαζικό 
συλλαλητήριο βάδισε στην Κηφισίας και έστριψε στη Βα- 
σιλίσσης Σοφίας, καταλήγοντας στο Σύνταγμα όπου τηρή- 
θηκε ενός λεπτού σιγή στη µνήµη των θυμάτων της ναζι- 
στικής συμμορίας. 


Αφροδίτη Φράγκου 

Γη π «καν Ἰ ο] Σ ΝΑ ΚΑΤΑΝΙΚΑΣ ΤΟΝΟΙ ΜΣΙΣΤΕΣΜΟΙΟΥΗ 


Φωτό: θεοδώρα Καφήρα 
.-. 


Φωτό: Στέβιος ΜΙχαπβίδης 


8 όλη τη χώρα, από τη Θράκη µέχρι τη Γαύδο, απλώθηκε ο αντιφασιστικός ξε- 
Σ σηκωµός για την καταδίκη τῶν νεοναζί µε µαζικές κινητοποιήσεις. 

Στη Θεσσαλονίκη διαδήλωσαν χιλιάδες στο µεγαλύτερο αντιφασιστικό συλλαλητή- 
ριο των τελευταίων πολλών χρόνων. Το δυναμικό παρόν έδωσαν η ΚΕΕΡΦΑ, δεκάδες 
σωματεία, συνδικάτα και ομοσπονδίες, καταλήψεις σχολείων, φοιτητικοί σύλλογοι 
και ΕΛΜΕ, η ΕΝΙΘ, η ΕΥΑΘ, το σωματείο εργαζομένων του Ιπποκράτειου ΓΝΘ, αντι- 
ρατσιστικές και αντιφασιστικές οργανώσεις από όλο το φάσμα της Αριστεράς. 

Στα Χανιά έγινε µαζική διαδήλωση που υποδέχτηκε την απόφαση του δικαστηρίου 
µε χειροκρότημα, πανηγυρισμούς και συνθήματα. Στην κεφαλή της πορείας, που Σε- 
κίνησε από την πλατεία Αγοράς προς το Κέντρο της πόλης, ήταν µαθητές που συνέ- 
δεσαν τον αγώνα για δηµόσια, δωρεάν παιδεία, προσλήψεις καθηγητών και για µέ- 
τρα προστασίας απέναντι στον κορονοϊό µε τα αντιφασιστικά αιτήματα. Ακολούθη- 
σαν οι φοιτητές Πολυτεχνείου Κρήτης, ο ΣΕΠΕ Χανίων, η ΕΛΜΕ., ο Σύλλογος Εργα- 
ζοµένων στους ΟΤΑ Νομού Χανίων, η ΚΕΕΡΦΑ, η Κατάληψη Ρόζα Νέρα και άλλες 
συλλογικότητες. Η πορεία κατέληξε στην πλατεία Δικαστηρίων. 

Στην Πάτρα διαδήλωσαν πάνω από 1500 άτοµα και συμμετείχαν µε πανό το ΕΚΠά- 
τρας, µαθητές, φοιτητικοί σύλλογοι, Α’ και Β’ ΕΛΜΕ Αχαΐας, η ΚΕΕΡΦΑ και οργανώσεις 
της Αριστεράς. Η πορεία ξεκίνησε από την πλατεία Γεωργίου µέχρι τα δικαστήρια, 
όπου όταν τα πανό ανέβηκαν τα σκαλιά, οι αστυνομικοί εξαφανίστηκαν! Ο κόσμος υπο- 
δέχτηκε την απόφαση µε συνθήματα και χειροκροτήματα για αρκετή ώρα και µε τρο- 
µερό παλμό και συνεχίσαµε µε πορεία της νίκης πίσω στην πλατεία Γεωργίου. 

Στο Ηράκλειο Κρήτης µε περίπου 9.000 διαδηλωτές από την πλατεία Ελευθερίας η 
πορεία κατέληξε έξω από τα δικαστήρια όπου ανακοινώθηκε η απόφαση Και ο κόσμος 
ξέσπασε σε χειροκροτήματα. Στη διαδήλωση συμμετείχαν οργανώσεις της αριστεράς, 
σωματεία και φοιτητικοί σύλλογοι ενώ µεγάλη ήταν η παρουσία των σχολείων. 

Στην Ξάνθη συμμετείχαν µε πανό µαθητές, φοιτητικοί σύλλογοι, η ΕΛΜΕ, ΚΕΕΡΦΑ 
και άλλες συλλογικότητες, ενώ στο Βόλο καθοριστική ήταν η παρουσία των µαθητών 
που ήταν στην κεφαλή της πορείας. 

Μάνος Νικολάου 


ΠΟΤΕ ΞΑΝΑ’ 


εργατική αλληλεγγυή 


Νίκη του αντιφασιστικού κινήµατος 
η καταδίκη της χρυσής Αυγής 
ως εγκληµατικής οργάνωσης! 


είναι αμείλικτη. Τα επτά µέλη του 

Πολιτικού Συμβουλίου καταδικάστη- 
καν για διεύθυνση της εγκληµατικής οργά- 
γωσης Χρυσής Αυγής. Επιτέλους, η Χρυσή 
Αυγή είναι πλέον καταδικασμένη και οἱ κα- 
τηγορούμµενοι είναι ένοχοι για τις δολοφο- 
γίες του Παύλου Φύσσα και του Σαχζάτ 
Λουκµάν, τις δολοφονικές επιθέσεις κατά 
των Αιγυπτίων αλιεργατών και των συνδικα- 
λιστών του ΠΑΜΕ, αλλά και για δεκάδες άλ- 
λες επιθέσεις των ταγμάτων εφόδου. 

Η σηµερινή πανεργατική αντιφασιστική κι- 
νητοποίηση ταρακούνησε την κυβέρνηση 
και το δικαστήριο. Δεν άφησε περιθώριο για 
παιχνίδια ώστε να πέσει στα µαλακά η ηγε- 
σία της Χρυσής Αυγής. ταν µια Κοσµο- 
πλημμύρα εκατοντάδων χιλιάδων απεργών 
και νεολαίων διαδηλωτών, η µεγαλύτερη αν- 
τιφασιστική διαδήλωση των τελευταίων χρό- 
νων, ένα ποτάµι που πλημμύρισε την Λ. Αλε- 
ξάνδρας από την Κηφισίας µέχρι την Πατη- 
σίων. Ζωντάνεψε τις καλύτερες παραδόσεις 
των αγώνων ενάντια στους ναζί στην Ελλά- 
δα, µε την αντίσταση στη κατοχή. 

Αυτή τη νίκη την έφερε η επιμονή του αν- 
τιφασιστικού κινήματος τα τελευταία τριάν- 
τα χρόνια, µε την ανάδειξη της φασιστικής 
απειλής στην Ελλάδα και τη διαρκή παρέµ- 
βαση κατά των εγκληµατικών ενεργειών της 
Χρυσής Αυγής και µε τη στήριξη των θυµά- 
των των ρατσιστικών και φασιστικών επιθέ- 
σεων µέσα και έξω από τα δικαστήρια. 

Ως ΚΕΕΡΦΑ παίξαµε ρόλο διότι έγκαιρα 
προειδοποιήσαµε για την ανάγκη να συγ- 
κρουστούµε µε τη φασιστική απειλή και να 
µην την υποτιμήσουμε ὡς υπαρκτό κίνδυνο 
για τις δημοκρατικές ελευθερίες. Δώσαμε 
τη µάχη στις γειτονιές του Πειραιά, της Νί- 
καιας, του Αγίου Παντελεήμονα κατά των 
ταγμάτων εφόδου της Χρυσής Αυγής και 
όπου άνοιγαν γραφεία-ορμητήρια. Παίξαμε 
καθοριστικό ρόλο να μετατραπεί η έφοδος 
της Χρυσής Αυγής το Σεπτέμβρη του 2013 
σε φιάσκο. Με την πρώτη µεγάλη πανεργα- 
τική απάντηση µετά τη δολοφονία του Παύ- 
λου Φύσσα αναγκάσαµε τη κυβέρνηση να 
οδηγήσει στη φυλακή τη Χρυσή Αυγή και να 
ξεκινήσει η δίκη. Διεκδικήσαμε και κερδίσα- 
με να υπάρχει Πολιτική Αγωγή στη δίκη, 
όπως επίσης να μεταφερθεί από τον Κορυ- 
δαλλό στο Εφετείο και να υπάρξει επιτάχυν- 
ση της διαδικασίας. 

Πάνω απ’ όλα, επιµείναμε ότι µε τη δύνα- 
µη της εργατικής τάξης και των συνδικάτων 
μπορούμε να απομονώσουμµε και να τσακί- 
σουµε τους νεοναζί. Έτσι φτάσαμε να τους 
πετάξουμε έξω από τη Βουλή, ανοίγοντας 
το δρόµο για τη σηµερινή τους καταδίκη. 

Πατώντας σ᾿ αυτήν την δύναμη θα συνεχί- 
σουμµε! Για να τσακίσουµε οριστικά τη φασι- 
στική απειλή, για να ξηλώσουμε την κυβέρ- 
νηση που µε την πολιτική του ρατσισμού, 
του εθνικισμού και της καταστολής τούς 
ανοίγει ξανά το δρόµο. Η κυβέρνηση της 
ΝΔ έριξε αµέσως την µάσκα του όψιµου 
“αντιφασισμού” που προσπάθησε να φορέ- 


| | ιστορική απόφαση του δικαστηρίου 


σει παραμονές της απόφασης του δικαστη- 
ρίου. Όταν ο κόσμος άρχισε να πανηγυρίζει 
την αντιφασιστική νίκη µετά την ανακοίνωση 
της απόφασης, τα ΜΑΤ του Χρυσοχοΐδη 
εξαπέλυσαν µια εγκληματική επίθεση κατά 
των χιλιάδων διαδηλωτών. Πρόκειται για ξε- 
διάντροπη επίδειξη δύναμης του µηχανι- 
σμού που για χρόνια παρείχε ασυλία στους 
ναζί και συνεχίζει να χρησιμοποιεί χουντικές 
μεθόδους καταστολής µε αύρες, κανόνια 
νερού, ρίψη χειροβομβίδων κρότου λάμψης 
και χημικών. Δεν είναι ώρα, λοιπόν, για αυ- 
ταπάτες σε "δημοκρατικά τόξα και µέτωπα" 
µε την Δεξιά και το κράτος της. Αντίθετα µε 
την έµπνευση της σηµερινής νίκης χρειάζε- 
ται να Κλιµακώσουµε τους αγώνες µας για 
νατους ανατρέψουµε! 

Η σηµερινή επίδειξη αυταρχισμού είναι 
συνέχεια της αντεργατικής της πολιτικής 
και της ρατσιστικής εκστρατείας, µε την 
οποία µαντρώνει δέκα χιλιάδες πρόσφυγες 
στο Καρά Τεπέ µετά την πυρκαγιά στη Μό- 
ρια. Οι Δήμαρχοι της Ν.Δ. κυνηγάνε προ- 
σφυγόπουλα έξω από ξενοδοχεία µαζί µε 
τους φασίστες. 

Έχουμε ακόµη δρόµο µέχρι το δικαστή- 
ριο να μοιράσει ποινές στους εγκληματίες 
ναζί. Δεν περιμένουμε µε σταυρωµένα χέρια 
την ηµέρα της ανακοίνωσης των ποινών, ού- 
τε και να τους δοθεί συγχωροχάρτι από την 
πίσω πόρτα, µε αναστολή στην εκτέλεση 
τους. Μέχρι να ανοίξει η πόρτα της φυλα- 
κής για τους χρυσαυγίτες θα µας βρίσκουν 
µπροστάτους! 

Επαγρυπνούµε και οργανώνουµε τα επό- 
µενα βήματα ενάντια στο ρατσισμό και το 
φασισμό. 

Καλούμε σε στήριξη του Διήμερου της 
ΚΕΕΡΦΑ ενάντια στο ρατσισμό και το φασι- 
σµό στις 17 και 18 Οκτώβρη. 

Στις 17 Οκτώβρη συντονιζόµαστε µε το 
διεθνές κίνηµα αλληλεγγύης στους πρό- 
σφυγες που ξεδιπλώθηκε µετά την πυρκα- 
γιά στη Μόρια και διεκδικεί να ανοίξουν τα 
σύνορα και να φτάσουν οι πρόσφυγες από 
τα νησιά του Αιγαίου στις πόλεις της Γερμα- 
γίας, της Αυστρίας, της Ολλανδίας, της Γαλ- 
λίας, της Βρετανίας. Εκείνη την ηµέρα η 
ΚΕΕΡΦΑ θα βρεθεί µαζί µε αλληλέγγυους, 
συνδικαλιστές και αντιρατσιστές/τριες έξω 
από τα στρατόπεδα συγκέντρωσης για να 
απαιτήσουμε: Κλείστε τα στρατόπεδα - 
ανοίξτε τις πόλεις! 

Και την επόµενη µέρα, στις 18 Οκτώβρη, 
στο θέατρο Τριανόν, στις 3 µμ, θα συζητή- 
σουµε όλες και όλοι πώς συνεχίζουμε µετά 
την απόφαση για την δίκη της Χρυσής Αυ- 
γῆς. 

Νικήσαμε | Ώρα να τσακίσουµε τις ρατσι- 
στικές πολιτικές που τρέφουν το φασισμό, 
ώρα να πληρώσουν και όσοι κάλυπταν τη 
δράση της Χρυσής Αυγής. 

Ελάτε να οργανώσουµε µαζί τις επόµενες 
µάχες! Συσπειρωθείτε στην ΚΕΕΡΦΑ. 

ΚΕΕΡΦΑ-ΚΙΝΗΣΗ ΕΝΩΜΕΝΟΙ ΕΝΑΝΤΙΑ 
ΣΤΟ ΡΑΤΣΙΣΜΟ ΚΑΙ ΤΗ ΦΑΣΙΣΤΙΚΗ ΑΠΕΙΛΗ 
Αθήνα 7/10/2020 

Μια διεθνής νίκη 


Χρυσής Αυγής και το µεγαλειώδες συλλαλητήριο έξω από το Εφετείο µε όλα τα µεγά- 


Τα γύρο του κόσμου έκανε µέσα σε λίγες ώρες η καταδικαστική απόφαση στη δίκη της 


λα διθθνή πρακτορεία, εφημερίδες και Κανάλια να προχὠράνε σε εκτενή ρεπορτάζ. “Η 
ετυμηγορία έγινε δεκτή µθ χαρά από χιλιάδες που είχαν συγκεντρωθεί γύρω από το αυστη- 
ρά φυλασσόμενο δικαστικό μέγαρο” τονίζει ο μαΓάΐ8η, φιλοξενώντας δήλωση του συντονι- 
στή της ΚΕΕΡΦΑ Πέτρου Κωνσταντίνου. «Το ελληνικό δικαστήριο έκρινε ότι το νεοναζιστικό 
κόµµα είναι εγκληματική οργάνωση - ένα µεγάλο πλήγμα εναντίον ενός από τα πιο ακραία 
πολιτικά κινήµατα της Ευρώπης» γράφει η ΙΛ! 9ἱΤθσί «οιιΠΊΙ. 

Δεν έχουν περάσει πολλά χρόνια από την εποχή που τα περισσότερα διεθνή µέσα αναφέ- 
ρονταν στο “φαινόμενο” της Χρυσής Αυγής σαν τον προπομπό µιας µονόδροµης ακροδεξιάς 
στροφής που θα επηρέαζε όλη την Ευρώπη. Σήµερα, η καταδίκη της σαν εγκληματική οργά- 
γωση, ένα χρόνο µετά από την εκλογή της συντριβή, δείχνει όναν άλλο μονόδρομο -- αυτόν 
που χαράχτηκε µέσα από τις µάχες που έδωσε το αντιφασιστικό κίνηµα στην Ελλάδα και 
αποτελεί πλέον ένα ισχυρό όπλο στα χέρια των αντιφασιστών σε όλο τον κόσµο. 

Για αυτόν ακριβώς το λόγο το διεθνές αντιφασιστικό κίνηµα είχε τα µάτια του στραμμένα 
στην εξέλιξη της δίκης και την απόφαση. Αυτό σηµατοδότησαν οι διεθνείς Χαιρετισμοί που 
διαβάστηκαν στη συγκέντρωση έξω από το Εφετείο, ανάµεσα σε αυτούς εκείνοι του Β/ί8η Βἰ- 
οι(άδοη από το Πίο Αρδἰηςί Γαδοίΐσπι στη Βρετανία και της Κριστίνε Μπούχολτζ, βουλευτί- 
νας του Ρἱθ Γἱηκο από το Αιΐδίεπεη ἄθᾳεη ΝαΖίς στη Γερμανία. Ενώ την περασμένη εβδοµά- 
δα από την Φλωρεντία µέχρι το Παρίσι και από το Λονδίνο µέχριτις Βρυξέλλες οργανώθηκαν 
διαμαρτυρίες που ζητούσαν την καταδίκη των νεοναζ(. 


Γιώργος Πίττας 


Και έτσι θα συνεχίσουμε! 


Συνέχεια από τη τη σελ. Ἱ 


Πρώτη και βασική επιλογή ήταν ο προσα- 
νατολισµός στην οργανωμένη εργατική τά- 
ξη, να στηρίξουν τα συνδικάτα το αντιφασι- 
στικό κίνηµα όπως και έγινε ξανά και ξανά, 
αµέσως µετά τη δολοφονία του Παύλου 
Φύσσα µε απεργία στις 26 Σεπτέμβρη 2019, 
στο ξεκίνημα της δίκης τον Απρίλη του 2015, 
στην απόφαση στις 7 Οκτώβρη 2020. 

Δεμένη µε αυτόν τον προσανατολισμό 
ήταν η επιλογή για κοινή δράση και ενιαίο 
µέτωπο ώστε να γίνεται πράξη το «Όλοι µα- 
ζίνα σβήσουν οι Ναζί». Καμιά επανάπαυση, 
κανένας εφησυχασμµός ότι θα λύσει το πρό- 
βληµα το λεγόμενο «συνταγματικό τόξο», 
αντίθετα απαίτηση για ενότητα των δυνάµε- 
ων της τάξης µας. Η συνεργασία των δικη- 
γόρων της πολιτικής αγωγής και η στήριξή 
τους από όλο το φάσμα των δυνάμεων της 
Αριστεράς έδειξε την αξία αυτής της επιλο- 
γής στην πράξη. 

Καίρια ήταν η επιλογή να κυνηγήσουµε 
τη ναζιστική συμμορία στα δικαστήρια παρά 
και ενάντια στην κάλυψη που απολάμβανε 
από τους κρατικούς μηχανισμούς. Χάρη 
στην πίεση µέσα κι έξω από το δικαστήριο, 
σκίστηκαν οἱ μανδύες που κάλυπταν τους 
φασίστες: και ο κοινοβουλευτικός και ο 
αστυνομικός και ο δικαστικός. 

Η µεταστροφή που πέτυχε το αντιφασιστι- 


κό κίνηµα καταγράφηκε αρχικά στο αποτέ- 
λεσµα των εκλογών της 7 Ιούλη 2019 µε την 
ήττα της Χρυσής Αυγής. Αλλά και πάλι χρει- 
άστηκαν επιλογές: να απορρίψουµε τον 
Εφησυχασµό ότι αυτό ήταν αρκετό. Να αντέ- 
ξουµε στον μαραθώνιο και την κόπωση από 
τη µεγάλη διάρκεια της δίκης. Να µην επι- 
κρατήσει ηττοπάθεια µετά την αγόρευση 
της εισαγγελέα που πρότεινε την αθώωση. 

Αποδείχθηκε στην πράξη ότι ο κόσμος µε 
τους αγώνες του κινήθηκε προς τα µπρος, 
όχιπρος τα πίσω. Μέσα σε συνθήκες πανδη- 
µίας μεγάλα και δυνατά κομμάτια της δργα- 
τικής τάξης βγήκαν στον αγώνα. Οι µάχες 
στα νοσοκομεία, στα σχολεία, στον επισιτι- 
σµό-τουρισµό, στους «εργάτες της τέχνης» 
καθόρισαν και καθορίζουν το πολιτικό κλίµα, 
κρατάνε την κυβέρνηση της Νέας Δημοκρα- 
τίας µε την πλάτη στον τοίχο. Η φρίκη για το 
κολαστήριο της Μόριας ξεσηκώνει ξανά συ- 
νειδήσεις ενάντια στη ρατσιστική πολιτική 
και απλώνει την αλληλεγγύη στους πρόσφυ- 
γες και τους «χωρίς χαρτιά» πανευρωπαϊκά. 
Το περιβαλλοντικό κίνηµα υψώνει τη φωνή 
του ενάντια στα παρανοϊκά σχέδια πολέμου 
για θξορύξεις στη Μεσόγειο. Όλα µέτρησαν 
για να φτάσουμε στη λαοθάλασσα που επέ- 
βαλε και υποδέχθηκε την καταδίκη της ναζι- 
στικής συμμορίας στις 7 Οκτώβρη. 

Και έτσι θα συνεχίσουμε! 


Σοσιαλιστικό Εργατικό Κόμμα 


